DBU har i konkurrence med Israel lagt billet ind på at blive arrangør af EM-slutrunden for U/21-landshold i 2011. Det scenarie kom tættere på virkelighed, da DBU i sidste måned afleverede den danske ansøgning om værtskabet for europamesterskabet for U/21-landshold i 2011. Kort før afleveringstidspunktet havde 14 lande udtrykt interesse for arrangementet, men da deadline var passeret den 16. maj, var det kun Israel og Danmark, der havde afleveret en formel ansøgning. Det skriver DBU i en pressemeddelse. For de otte deltagere er det naturligvis primært EM-guldet, der lokker, når mesterskabet går i gang 12. juni 2011, men også kampen om de fire mulige OL-pladser til slutrunden i 2012 i London, giver slutrunden en ekstra sportslig dimension. Hvis DBU får værtsskabet for EM-slutrunden i 2011, skal der spilles på Aalborg Stadion. DBU har udset fra Aalborg Stadion plus Viborg, Århus og Herning som spillesteder for slutrunden. U/21-landsholdet har siden 2007 haft hjemmebane i Aalborg.

Opsummering:
EM-slutrunde i fodbold i Aalborg i 2011. Det kan blive en realitet, hvis UEFA siger ja til en ansøgning fra DBU.